Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A biztosítókról és a biztosítási tevékenységrõl szóló 2003. évi LX. törvény módosítására irányuló T/808. számú törvényjavaslat véleményezésére az Országgyûlés Gazdasági és informatikai bizottságának elnöke kérte fel a biztost, aki a törvényjavaslatot értékelve úgy válaszolt, hogy a törvényjavaslat olyan nyilvántartást és adattovábbítást kíván elõírni, amelynek célja nem
Paragraph Index: 186

A biztosítókról és a biztosítási tevékenységrõl szóló 2003. évi LX. törvény módosítására irányuló T/808. számú törvényjavaslat véleményezésére az Országgyûlés Gazdasági és informatikai bizottságának elnöke kérte fel a biztost, aki a törvényjavaslatot értékelve úgy válaszolt, hogy a törvényjavaslat olyan nyilvántartást és adattovábbítást kíván elõírni, amelynek célja nem egyértelmû. A válasz kitért arra is, hogy noha a törvényjavaslatot korábban hivatalból megvizsgálta, a rendelkezésre álló részleges adatok birtokában a lehetséges jogsérelem súlyát mérlegelve nem kezdeményezte a törvényjavaslat módosítását. (1494/J/2006) Ugyancsak országgyûlési bizottságtól érkezett felkérés az Európai Unió és az Amerikai Egyesült Államok között az utasnyilvántartási adatállomány (PNR) adatainak a légi fuvarozók általi feldolgozásáról és az Amerikai Egyesült Államok Belbiztonsági Minisztériuma részére történõ továbbításáról szóló Megállapodás kihirdetésérõl szóló T/1097. számú törvényjavaslattal kapcsolatban. A Külügyi és határon túli magyarok bizottságának elnöke kért tájékoztatást a biztos álláspontjáról. Az adatvédelmi biztos levelében ismertette a törvényjavaslat történeti elõzményeit, így az Európai Tanács 2004. május 17-én elfogadott, ám az Európai Parlament kezdeményezésére az Európai Közösségek Bírósága által formai okból megsemmisített határozatának sorsát. A biztos fenntartásait hangoztatta amiatt, hogy az adattovábbítási felhatalmazások túl elnagyoltan, tágan vannak meghatározva a törvényjavaslatban. Arra is felhívta a figyelmet, hogy elmaradt a törvényjavaslat megfelelõ elõkészítése, és a tervezett törvény olyan részt is tartalmaz, amely nincs közvetlen összefüggésben a törvényjavaslat címével és fõ szabályozási tárgyával. Amint az ismeretes, a törvényjavaslatot több országgyûlési bizottság sem tartotta általános vitára alkalmasnak és késõbb a köztársasági elnök a már elfogadott törvényjavaslatot megfontolásra visszaküldte az Országgyûlésnek, éppen az adatvédelmi garanciák hiányossága miatt. (1629/J/2006) A közérdekû adatok nyilvánossága érdekében kellett szót emelni a kormányzati szervezetalakítással összefüggõ törvénymódosításokról szóló T/1202. számú törvényjavaslattal szemben. A törvényjavaslat tervezetét az Igazságügyi és Rendészeti Minisztérium korábban elküldte véleményezésre, azonban idõközben mind a címe, mind a tartalma módosult. A közigazgatási egyeztetést követõen került bele az a rész is, amely a kormányülések mai dokumentálásának rendjét megváltoztatva megszüntetné a jegyzõkönyvezés kötelezettségét, az ülések dokumentálása helyett csupán egy úgynevezett összefoglaló készítését írva elõ. A biztos emlékeztetett arra, hogy a tervezett változtatás ellentétes mindazzal, amit hivatali elõdje és õ a kormányülések dokumentálásával, a dokumentumok megõrzésével és nyilvánosságával kapcsolatban korábban megfogalmazott. (1329/J/2006) Az adatvédelmi biztosi ajánlás kiadására, közlemény vagy állásfoglalás közzétételére ügyeink kisebb részében kerül sor. Ezek általában olyan súlyú ügyek, amelyekrõl indokolt beszámolni. Azért kellett sort keríteni a közfeladatot ellátó személyek feladatkörével összefüggõ személyes adatai nyilvánosságára vonatkozó jogszabályok összhangjának megteremtésérõl szóló ajánlás kiadására, mert az Avtv. 2005. június 1-jén hatályba lépett módosítását nem egészítette ki a közszféra különbözõ területein foglalkoztatottak jogviszonyát szabályozó törvények korrekciója. A biztos ajánlásában felkérte a Miniszterelnöki Hivatalt vezetõ minisztert, hogy a hatáskörrel rendelkezõ miniszterekkel együtt vizsgálja felül a közfeladatot ellátó személyek jogállására vonatkozó szabályokat, és szükség esetén kezdeményezze azoknak az Avtv.-vel összhangban álló módosítását. Az ajánlás részletes ismertetése az információszabadságról szóló fejezetben található. (1234/H/2006) Hivatalból indított vizsgálat elõzte meg a közgyógyellátás rendszerének adatvédelmi összefüggéseirõl kiadott ajánlást, amely megállapította, hogy a közgyógyellátási jogosultságot megállapító jegyzõ nem ismerheti meg az érintett egészségügyi adatait – az egészségügyi rászorultság tényének kivételével –, ezt a jogszabálynak egyértelmûen ki kell mondania. Az egészségbiztosítási szerv ugyanilyen indokok alapján nem jogosult a közigazgatási határozat azon részének megismerésére, melyen az érintett szociális helyzetére vonatkozó adatok szerepelnek. Végül az ajánlás leszögezi, hogy a gyógyszertár által a közgyógyellátási jogosultság ellenõrzése során kizárólag a törvényben meghatározott adatok rögzíthetõek, az OEP ezen túl adatrögzítést nem rendelhet el. (1010/H/2006) 2006 sajnálatos aktualitásai közé tartoznak a sorozatos élelmiszerbiztonsági botrányok, amelyek reflektorfénybe állították a fogyasztók tájékoztatási jogával kapcsolatos problémákat. Az ügyben folytatott vizsgálat nyomán kiadott ajánlás kiindulópontja az, hogy az információszabadság révén a fogyasztók kiszolgáltatottsága csökkenthetõ. A nyilvánosság nemcsak a piaci helyzetükkel visszaélõ termelõkkel és szolgáltatókkal szemben alkalmazható fegyver, de egyben érdeke a tisztességes piaci szereplõknek. A közérdekû adatok nyilvánossága hozzájárul a fogyasztói jogok érvényesüléséhez, mivel az információk nyil- 2007/67/II. szám vánossága elõsegíti a fogyasztóvédelmi szabályok érvényesülését, a fogyasztóvédelmi hatóságok tevékenységének átláthatóságát. Az ajánlás kezdeményezi egyebek mellett a fogyasztóvédelmi felügyelõségek eljárásának nyilvánosságát garantáló szabályok alkotását, valamint a közigazgatási eljárási és a szabálysértési normák harmonizálását. Az ügy utóéletéhez tartozik, hogy az adatvédelmi biztos a Ket. jogalkalmazási tapasztalatairól szóló jelentés tervezetéhez tett javaslatai között ismét sürgette olyan közigazgatási eljárási szabályok megalkotását, amelyek bizonyos feltételekkel lehetõvé teszik a hatósági eljárás irataihoz való hozzáférést, ha az közérdekbõl szükséges. (1866/J/2006) Évek óta újra és újra elõkerül az úgynevezett „pozitív adóslista” létrehozatalának ötlete. 2006 elején számos hírforrás számolt be arról, hogy az állampolgári jogok országgyûlési biztosa által közzétett állásfoglalás nyomán „elhárultak az alkotmányossági aggályok”. Az ezt követõen kiadott adatvédelmi biztosi állásfoglalás leszögezte, hogy a személyes adatok védelmével kapcsolatos ügyekben elsõsorban az adatvédelmi biztos jogköre állást foglalni. Az adatvédelmi biztosnak a pénzügyi szervezetek adatkezelését illetõen tíz éves tapasztalata van, és az adóslisták problematikáját is többször vizsgálta. A most mûködõ „negatív” adóslistával kapcsolatban korábban több ellenvetés hangzott el. Az adatvédelmi biztos és a Pénzügyi Szervezetek Állami Felügyelete is módosításokat javasolt a szabályozás elõkészítéséért felelõs Pénzügyminisztérium számára. Az adatvédelmi biztos részt vett azokon az egyeztetéseken, amelyek a mostani, adatvédelmi szempontból alapvetõen elfogadható szabályozás megalkotásához vezettek. A korábbi konzultációk folyamán a pozitív adóslista melletti legfõbb érv az volt, hogy a hitelezés kockázatának csökkenésével a hitelek kamata is csökkenhet. Az adatvédelmi biztos többször javasolta, hogy ezt az érvet támasszák alá olyan országokból származó adatokkal, ahol van pozitív adóslista. Erre mindeddig nem került sor, ezért a pozitív adóslista egyelõre csak egy kétes célú készletezõ adatgyûjtés lenne. Meglehet, hogy a pénzintézetek számára hasznos lenne, azonban az országgyûlési biztos feladata az állampolgárok jogainak védelme. Érv az is, hogy a betétesek védelme, a tulajdonhoz való jog védelme szempontjából lenne elõnyös a pozitív adóslista. Ezzel szemben a bankok csak kellõ fedezet mellett, alapos hitelbírálat után nyújtanak hitelt, így a központi pozitív ügyféllista hiánya nem akadályozza a tevékenységüket. Új érv a pozitív lista mellett a becsület és a jó hírnév védelme. Ez az érv igencsak kifacsart logikán alapul, hiszen a becsületet és a jó hírnevet nem hangoztatni kell, hanem védeni a támadások ellen. A pozitív lista melletti érvek továbbra sem meggyõzõek, ezért az adatvédelmi biztos továbbra is fenntartja elutasító álláspontját, amelyen mindaddig nem változtat, amíg nem látja bizonyítottnak, hogy a pozitív lista olyan elõnyökkel jár az állampolgárok számára, amely ellensúlyozza információs önrendelkezési joguk korlátozását. (91/K/2006) Az elmúlt években az adatvédelmi biztos többször javasolt fokozottabb állami szerepvállalást a fogyatékos személyek részére nyújtott szolgáltatásokra vonatkozó információk nyilvánossága érdekében. Az egyes esélyegyenlõségi tárgyú törvények módosításáról szóló törvényjavaslat tervezetének véleményezésekor kezdeményezte a középületek akadálymentesítésének elõrehaladására vonatkozó információk közzétételét, valamint javasolta az Eisztv. olyan kiegészítését, amely arra kötelezné a közfeladatot ellátó szerveket, hogy az interneten tegyék közzé azokat az információkat, melyek az általuk nyújtott nyilvános szolgáltatások akadálymentességére vonatkozik. Ezen információk nyilvánosságához kiemelkedõ közérdek fûzõdik, hiszen az érintettek életminõségének javítása mellett ahhoz is hozzájárulnak, hogy a többiekkel azonos eséllyel vehessenek részt a társadalom életében. Az információk hasznosak lehetnek még azok számára is, akik a fogyatékos személyekhez hasonlóan akadályozva vannak. A biztos felhívta a figyelmet arra is, hogy a fogyatékosok esélyegyenlõségének elõsegítése nem lehet kizárólag az állam, a közfeladatot ellátó szervek feladata, és elismerését fejezte ki azoknak, akik bárminemû törvényi kötelezettség nélkül is tettek, tesznek a fogyatékos személyek számára szükséges információk hozzáférhetõvé tételéért. (1820/J/2006) 2006 októberében állampolgári panaszok alapján végzett vizsgálat lezárásaként nyilvános állásfoglalás született a társadalombiztosítási szervek által történõ egyes adatkezelésekrõl. Az eljárás során vizsgáltuk a háziorvosok kötelezõ és rendszeres havi adatszolgáltatását, az OEP-hez kerülõ betegadatok körét, valamint a BNO-kód feltüntetését a vényköteles recepteken. Az adatvédelmi biztos hivatalból kiterjesztette a vizsgálatát az OEP-tõl kikerülõ adatokra. A jogalkotási kezdeményezést is tartalmazó állásfoglalás részletes ismertetése a beszámoló egészségügyi adatkezelésrõl szóló részében található. (1301/A/2006) Van a 2006-os ügyeinknek egy olyan része, amely makacsul ellenáll a rendszerezésre, csoportosításra, logikai összefüggések keresésére irányuló szerkesztõi erõfeszítésnek, azonban ismertetésük nélkül nem lenne teljes a beszámoló.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes